11. ΝΟΜΟΣ υπ’ αριθ. 2340 της 21/25 Σεπτ. 1995 (ΦΕΚ Α΄ 204) Χορήγηση επιδόματος στους στρατιωτικούς των Ενόπλων Δυνάμεων και έκτακτου βοηθήματος στους απόστρατους – μερισματούχους. Άρθρ.1.-1.Χορηγείται από 1.1.1995 και μέχρι ρυθμίσεως του μισθολογίου των Στρατιωτικών μηνιαίο επίδομα ετοιμότητας στους στρατιωτικούς των Ενόπλων Δυνάμεων, όπως παρακάτω: α.Στρατηγός Δρχ. 50.000 β.Αντιστράτηγος » 45.000 γ.Υποστράτηγος » 40.000 δ.Ταξίαρχος » 35.000 ε.Συνταγματάρχης » 30.000 στ.Αντισυνταγματάρχης » 27.000 ζ.Ταγματάρχης » 24.000 η.Λοχαγός » 20.000 θ.Υπολοχαγός » 18.000 ι.Ανθυπολοχαγός-Ανθυπασπιστής » 15.000 ια.Αρχιλοχίας » 12.000 ιβ.Επιλοχίας » 11.000 ιγ.Λοχίας » 9.000 ιδ.Δεκανέας » 5.000 ιε.Μόνιμος Στρατιώτης » 4.000 2.Το παραπάνω επίδομα: α.Δεν λαμβάνεται υπόψη για τον υπολογισμό των επιδομάτων εορτών και άδειας, ούτε για τον υπολογισμό της Α.Τ.Α.. β.Καταβάλλεται με βάση το μισθό του βαθμού που λαμβάνει. γ.Δεν δικαιούνται έφεδροι αξιωματικοί θητείας και βραχείας ανακατάταξης και κληρωτοί οπλίτες. δ.Υπόκειται στις κρατήσεις υπέρ φόρου εισοδήματος και νοσοκομειακής περίθαλψης. 3.Το επίδομα αυτό δύναται να υπολογίζεται στη χορήγηση των εφάπαξ βοηθημάτων των ταμείων αλληλοβοηθείας, κατόπιν αποφάσεων των οικείων Διοικητικών Συμβουλίων και εγκρίσεως του Υπουργού Εθνικής Άμυνας, διενεργουμένης σχετικής κρατήσεως υπέρ του οικείου ταμείου. 4.Το επίδομα αυτό χορηγείται ως έκτακτο βοήθημα σε ποσοστό 50% και στους απόστρατους στρατιωτικούς των Ενόπλων Δυνάμεων, οι οποίοι είναι μέτοχοι των Μετοχικών Ταμείων Στρατού, Ναυτικού και Αεροπορίας και στους δικαιούχους μερίσματος εκ μεταβιβάσεως από αυτά, υπολογιζόμενο στο βαθμό επί του οποίου υπολογίζεται το μέρισμα. Επίσης, χορηγείται και στις απόστρατες αδελφές νοσοκόμες που αποκαταστάθηκαν με το άρθρ. 29 του Νόμ. 1489/1984 και δεν δικαιώθηκαν μερίσματος από τα μετοχικά ταμεία. Το βοήθημα αυτό θα παύσει να καταβάλλεται με την εφαρμογή του νέου μισθολογίου των στρατιωτικών. Σελ. 420,822(ε) Τεύχος 1348 Σελ. 38 5.Η καταβολή του επιδόματος γίνεται: α.Στους εν ενεργεία στρατιωτικούς με τις μισθολογικές καταστάσεις όπως και οι αποδοχές-επιδόματα. β.Στους απόστρατους στρατιωτικούς των Ενόπλων Δυνάμεων με μέριμνα των Γενικών Επιτελείων, σε συνεργασία με τα οικεία ασφαλιστικά ταμεία. 6.Κάθε άλλη αναγκαία λεπτομέρεια που αφορά τον τρόπο χορήγησης του επιδόματος καθορίζεται με απόφαση του Υπουργού Εθνικής Άμυνας. Για την εφαρμογή των διατάξεων των παρ. 1, 2, 3, 5α, και 6 του άρθρ. 1 του άνω Νόμου 2340/95, και σε άλλες κατηγορίες Δημοσίων υπαλλήλων, βλέπε άρθρ. 24 και 25 Νόμ. 2386/1996, κατωτ. αριθ. 16. Άρθρ.2.-Η ισχύς του παρόντος νόμου αρχίζει από 1.1.1995.] Για την κατάργηση από 1.1.1997 τόσο του επιδόματος ετοιμότητας όσο και των διατάξεων του άνω άρθρου με το οποίο χορηγήθηκε το άνω επίδομα βλέπε περίπτ. θ΄παρ. 1 άρθρ. 3 και περίπτ.β΄άρθρ. 11 αντίστοιχα Νόμ. 2470/24-31 Δεκ. 1996 (ΦΕΚ Α΄279), ανωτ. σελ. 384,90907. 